《临封八景次韵 其四 濯锦醇酤》
明代·陈鸿

花封日日庆年丰，执盏持螯满县同。一斗漫誇一石醉，青州翻作锦州红。

跻堂好效豳民祝，匿瓮何妨毕氏风。昔日醉翁亭自若，乐民民乐在其中。

作者简介：明苏州府吴江人，字文仪，号东桥。嘉靖七年举人，官新乡知县。以权贵渐起，辞官还乡。以诗画自娱，善山水，宗米芾。